b'\n_START_ARTICLE_\nAnnika Tello\n_START_PARAGRAPH_\nAnnika Tello on suomalainen sanoittaja, s\xc3\xa4velt\xc3\xa4j\xc3\xa4, tekstituottaja ja musiikkimanageri. H\xc3\xa4n on tehnyt sanoituksia ja kappaleita suomalaisille artisteille kuten Stina Girs, Diandra, Aki Samuli, Janne Ord\xc3\xa9n, Antti Railio, Heidi Pakarinen, Antti Kleemola, Susanna Heikki ja Jenni Jaakkola._NEWLINE_Annika Tellon sanoittamia kappaleita ovat muun muassa Stina Girsin \xe2\x80\x9dM\xc3\xa4 tahdon tiet\xc3\xa4\xc3\xa4 mit\xc3\xa4 rakkaus on\xe2\x80\x9d, Antti Railion \xe2\x80\x9dKaiken muun saa vied\xc3\xa4\xe2\x80\x9d ja Aki Samulin "Clandestino". Tello on osallistunut sanoittamisen lis\xc3\xa4ksi joidenkin kappaleiden s\xc3\xa4vellysty\xc3\xb6h\xc3\xb6n sek\xc3\xa4 toimii tekstituottajana.  _NEWLINE_Tello on kotoisin Rovaniemelt\xc3\xa4 ja koulutukseltaan sosionomi , yritt\xc3\xa4j\xc3\xa4 ja musiikkimanageri. Tello on vuonna 2019 perustetun musiikkiyhti\xc3\xb6 Jademagia Music Oy:n perustaja ja toimitusjohtaja . Tello s\xc3\xa4velt\xc3\xa4\xc3\xa4 ja sanoittaa kappaleita my\xc3\xb6s omaan k\xc3\xa4ytt\xc3\xb6\xc3\xb6ns\xc3\xa4 artistinimell\xc3\xa4 Jade._NEWLINE_Tello sai vuodelle 2018 Suomen Musiikintekij\xc3\xa4t ry:n mentorointistipendin ja mentorikseen laulaja-lauluntekij\xc3\xa4 Anssi Kelan .'